Oficialusis leidinys L 148 , 06/06/1997 p. 0027 - 0028



Komisijos sprendimas 1997 m. gegužės 23 d. dėl Bendrijos snukio ir nagų ligos antigenų pirkimo ir dėl vakcinų nuo snukio ir nagų ligos formuliacijos, gamybos, išpilstymo ir paskirstymo (tekstas svarbus EEE) (97/348/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje [1] su paskutiniais pakeitimais, padarytais Sprendimu 94/370/EB [2], ypač į jo 14 straipsnį, atsižvelgdama į 1991 m. gruodžio 11 d. Tarybos sprendimą 91/666/EEB dėl Bendrijos vakcinų nuo snukio ir nagų ligos atsargų įsteigimo [3], ypač į jo 5 ir 7 straipsnius, kadangi pagal Sprendimą 91/666/EEB antigenų pirkimas yra Bendrijos veiksmų dalis siekiant įsteigti Bendrijos vakcinos nuo snukio ir nagų rezervus, kadangi 1993 m. lapkričio 5 d. Komisijos sprendimu 93/590/EB dėl Bendrijos snukio ir nagų ligos antigenų pirkimo pagal Bendrijos veiksmų dėl vakcinos nuo snukio ir nagų ligos rezervų programą [4] su paskutiniais pakeitimais, padarytais Sprendimu 95/471/EB [5], buvo nustatyta snukio ir nagų ligos antigenų pirkimo tvarka; kadangi 1993 m. nustatyta tvarka galiojo A5, A22 ir O1 virusų padermių antigenams; kadangi dėl ligos aplinkybių reikia papildomų antigenų; kadangi 1996 m. lapkričio 16 d. Komisija paskelbė konkursą dėl inaktyvuotų koncentruotų snukio ir nagų ligos viruso antigenų ir vakcinų nuo snukio ir nagų ligos formuliacijos, gamybos, išpilstymo ir paskirstymo [6]; kadangi konkursas paskelbtas dėl 2 milijonų A22 Irako atmainos antigenų dozių, 5 milijonų C1 (Europinės kilmės) dozių ir 5 milijonų ASIA 1 dozių ir dėl vakcinų, pagamintų iš minėtų antigenų, formuliacijos, gamybos, išpilstymo ir paskirstymo bei konkursą dėl vakcinų, pagamintų iš jau bankuose, įsteigtuose Komisijos sprendimu 93/590/EB, saugomų antigenų, formuliacijos, gamybos, išpilstymo, paskirstymo; kadangi paskelbusi konkursą Komisija sulaukė trijų snukio ir nagų ligos viruso antigenų gamintojų prašymo dalyvauti; kadangi Komisija išnagrinėjo pateiktus konkursinius pasiūlymus atsižvelgdama į šiuos veiksnius: - Sprendimo 91/666/EEB II priedo techninius reikalavimus ir kitus to sprendimo 5 straipsnyje minimus kriterijus, - kad kai kurios įmonės negali patiekti visų tam tikrų antigenų dozių, - gamintojo gerai parengtos kokybės kontrolės ir kokybės užtikrinimo programos poreikį, - vakcinos galiojimo terminą; kadangi Komisija pasirinko Rhône Mérieux, kuri tieks 2 milijonus A22 Irako atmainos antigenų dozių, 5 milijonų C1 dozių ir 5 milijonų ASIA 1 dozių ir kuri, Komisijos prašymu, imsis vakcinų nuo snukio ir nagų ligos, pagamintų iš minėtų antigenų ir iš veikiančiuose bankuose saugomų antigenų, formuliacijos, gamybos, išpilstymo ir paskirstymo; kadangi finansinės nuostatos turėtų būti priimtos, kad Komisija galėtų pirkti antigenus iš Rhône-Mérieux ir susitarti su šia firma dėl vakcinų nuo snukio ir nagų ligos formuliacijos gamybos, išpilstymo ir paskirstymo; kadangi remiantis Sprendimo 91/666/EEB 7 straipsnio nuostatomis būtina nustatyti antigenų atsargų paskirstymą antigenų bankams, nurodytiems minėto sprendimo 1 straipsnyje; kadangi tikslinga, kad nupirktos padermės būtų saugomos skirtinguose bankuose; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis 1. Bendrija perka toliau nurodytas snukio ir nagų ligos antigenų padermes: - A22 Irako padermės: 2000000 dozių, - C1: 5000000 dozių, - ASIA 1: 5000000 dozių, iki didžiausios 2.4 milijono ekiu sumos. 2. 1 dalyje minimą antigeną tiekia Rhône Mérieux. 3. Bendrija parengia vakcinų nuo snukio ir nagų ligos, pagamintų iš 2 dalyje minimų antigenų, formuliacijos, gamybos, išpilstymo ir paskirstymo tvarką iš pradžių iki didžiausios 1,5 milijono sumos. 4. 3 dalyje minimus veiksmus organizuoja Komisija. 2 straipsnis 1. Bendrija parengia vakcinų nuo snukio ir nagų ligos, pagamintų iš įsteigtuose antigenų bankuose saugomų antigenų, formuliacijos, gamybos, išpilstymo ir paskirstymo tvarką iš pradžių iki didžiausios 1,5 milijono sumos. 2. 1 dalyje minimus veiksmus organizuoja Komisija. 3 straipsnis Komisija, bendradarbiaudama su Rhône Mérieux, įgyvendina 1 straipsnio 3 dalyje ir 2 straipsnio 1 dalyje minimas priemones. 4 straipsnis 1. Siekdama 1, 2 ir 3 straipsnio tikslų, Komisija sudaro sutartis Europos bendrijos vardu su Rhône Mérieux. 2. Žemės ūkio Generalinio direktorato generalinis direktorius įgaliojamas pasirašyti sutartis Europos Komisijos vardu. 3. Rhône Mérieux apmokama pagal 1 dalyje numatytų sutarčių sąlygas. 5 straipsnis 1 straipsnio 1 dalyje minimas antigenas esamiems antigenų bankams paskirstomas taip: a) Lyon: A22 Irako 2000000 dozių; b) Brescia: C1 ir ASIA 1 2,5 milijono dozių; c) Pirbright: C1 ir ASIA 1 2,5 dozių. 6 straipsnis Šis sprendimas skirtas valstybėms narėms. Priimta Briuselyje, 1997 m. gegužės 23 d. Komisijos vardu Franz Fischler Komisijos narys [1] OL L 224, 1990 8 18, p. 19. [2] OL L 168, 1994 7 2, p. 31. [3] OL L 368, 1991 12 31, p. 21. [4] OL L 280, 1993 11 13, p. 33. [5] OL L 269, 1995 11 11, p. 29. [6] OL C 346, 1996 11 16, p. 27. --------------------------------------------------